open-index/open-wikipedia-markdown huggingface dataset:
உலக நினைவுப் பதிவேடுத் திட்டம்

**[[ஐக்கிய நாடுகள் கல்வி, அறிவியல், பண்பாட்டு நிறுவனம்|யுனெஸ்கோவின்]] உலக நினைவுப் பதிவேடுத் திட்டம்** (*Memory of the World Programme*) என்பது உலகளாவிய முக்கியத்துவம் வாய்ந்த ஆவண மரபுகளை அடையாளப்படுத்தவும், பாதுகாக்கவும் மேற்கொள்ளப்படும் ஒரு சர்வதேச முயற்சியாகும். மனிதக் குலத்தின் ஆவண மரபுகளை கூட்டு மறதி, புறக்கணிப்பு, காலப்போக்கில் சிதைதல், வேண்டுமென்றே அழியவிடுதல் போன்றவற்றிலிருந்து பாதுகாப்பதே இதன் நோக்கமாகும். உலகெங்கிலும் உள்ள மதிப்புமிக்க காப்பக சேகரிப்புகள், நூலக சேகரிப்புகள், தனியார் சேகரிப்புகளைப் பாதுகாக்கவும், அந்தப் பொருட்களுக்கான அணுகல், பொதுமக்களிடையே விழிப்புணர்வை அதிகரிக்கவும் இத்ததிட்டம் அழைப்பு விடுக்கிறது.

உலக நினைவுப் பதிவேட்டுத் திட்டம் துவக்கப்பட்டதைத் தொடர்ந்து, யுனெஸ்கோ உலக நினைவப் பதிவேட்டுத் திட்டமும், தன்னாட்சிப் பெற்ற தேசிய மற்றும் பிராந்திய பதிவேடுகளை உருவாக்க ஊக்குவிக்கப்படுகின்றன. அவை பெரிய பிராந்திய அல்லது தேசிய முக்கியத்துவம் வாய்ந்த ஆவண பாரம்பரியத்தில் கவனம் செலுத்துகின்றன, ஆனால் உலகளாவிய முக்கியத்துவம் வாய்ந்தவையாக இருக்கவேண்டிய அவசியம் இல்லை.
[thumb| [மனிதர்களின் மற்றும் குடிமக்களின் உரிமைகள் சாற்றுரை (1789) முதல் பிரெஞ்சு அரசியலமைப்பை அரசியல் சமூகத்தில் பரப்புவதற்குப் பயன்படுத்தப்பட்டது.]]

## உலக நினைவுப் பதிவேட்டுத் திட்டம்
உலக நினைவுப் பதிவேடு என்பது கையெழுத்துப்படிகள், வாய்மொழி மரபுகள், ஒலி-காட்சிப் பொருட்கள், நூலகம், காப்பக சேகரிப்புகள் போன்ற உலகளாவில் முக்கியத்துவம் வாய்ந்த சிறந்த  ஆவண மரபுகளைக் கொண்ட பட்டியலாகும். இது பன்னாட்டு ஆலோசனைக் குழுவின் பரிந்துரையின் பேரில் யுனெஸ்கோவின் இயக்குநர் ஜெனரலால் அங்கீகரிக்கப்பட்ட ஆவண பாரம்பரியப் பட்டியலாகும். இதற்கான தேர்வு அளவு கோள்களாக "உலக முக்கியத்துவம் மற்றும் சிறந்த உலகளாவிய விழுமியம்" என்பவை உள்ளன.  இந்த மரபுகள் குறித்த விழிப்புணர்வை ஏற்படுத்துவதோடு, இந்தப் பதிவேட்டுத் திட்டத்திற்கு நிபுணர்களை அழைப்பதன் மூலம் அதன் பாதுகாப்பு, எண்ணியல் மயமாக்கல், பரப்புதலை மேம்படுத்துவதையும் நோக்கமாகக் கொண்டுள்ளது.  பதிவேட்டில் அடையாளப்படுத்தப்பட்ட பொருட்களைப் பற்றிய தகவல்களை பரந்த அளவில் அணுகுவதற்கும் பரப்புவதற்கும் இந்த திட்டம் தொழில்நுட்பத்தைப் பயன்படுத்துகிறது. 

பன்னாட்டுப் பதிவேட்டில் முதன் முதலில் 1997 இல் ஆவணங்கள் அடையாளப்படுத்தப்பட்டன.    பதிவேட்டில் உள்ள பல்வேறு பண்புகளில் நாட்டார் இசைப் பதிவுகள்; பண்டைய மொழிகள் மற்றும் ஒலிப்பு ; சமய மற்றும் சமயச்சார்பற்ற பழைய கையெழுத்துப் பிரதிகளின் எச்சங்கள்; இலக்கியத்தில் புகழ்பெற்ற ஜாம்பவான்களின் கூட்டு வாழ்நாள் படைப்புகள்; அறிவியல் மற்றும் இசை; மைல்கல் திரைப்படங்கள் மற்றும் குறும்படங்களின் பிரதிகள்; உலகின் அரசியல், பொருளாதாரம் மற்றும் சமூக நிலையில் ஏற்பட்ட மாற்றங்களை ஆவணப்படுத்தும் பொருட்கள் ஆகியவை அடங்கும்.

2025 ஏப்ரல்  நிலவரப்படி, பன்னாட்டுப் பதிவேட்டில் 570 ஆவண பாரம்பரியப் பொருட்கள் பொறிக்கப்பட்டுள்ளன. 

## மேற்கோள்கள்

## வெளி இணைப்புகள்

* 
பகுப்பு:யுனெஸ்கோ
சாலை உப்பு

thumb|பனி படர்ந்த சாலைகளில் சாலை உப்பைப் பரப்பும் ஒரு கனரக வாகனம்.

**சாலை உப்பு** *(Road Salt)* என்பது சாலைகளில் பனி படர்ந்தபோது வாகனங்கள் சுலபமாக செல்ல முடியாத நிலை ஏற்படும், இதைத் தடுக்க பனி உருகச் செய்வதற்காக உப்பு பயன்படுத்தப்படும். இதைச் சாலை உப்பு என அழைக்கப்படுகிறது. சாலை உப்பு பெரும்பாலும் கல் உப்பு அல்லது சோடியம் குளோரைடு என்ற பொருளாக இருக்கும். சில நேரங்களில் கால்சியம் குளோரைடு அல்லது மக்னீசியம் குளோரைடு போன்ற வேதியியல் சேர்மங்களும் பயன்படுத்தப்படுகின்றன. இவை பனியின் உருகும் வெப்பத்தைக் குறைத்து பனியை நீராக மாற்ற உதவுகின்றன. இது பாறை உப்பு என்றும் அழைக்கப்படுகிறது.

சாலை உப்பை பொதுவாக குளிர்காலத்தில் பனி விழும் நாடுகளில் சாலைகளிலும் நெடுஞ்சாலைகளிலும் தூவுவர். இதனால் வாகனங்கள் நழுவாமல் பாதுகாப்பாக செல்வது சாத்தியம் ஆகும். பனியில் சிக்கிய சக்கரங்கள் நகரும் வகையில் இந்த உப்பு உதவுகிறது. சில சமயங்களில் உப்புடன் மணலும் கலந்து பயன்படுத்தப்படும். மணல் சாலையின் மேற்பரப்பில் பிடிப்பு (Road Friction) அளிக்க உதவுகிறது.

சாலை உப்பின் பயன்கள் பல இருந்தாலும் இதனால் சில பின்விளைவுகளும் ஏற்படும். அதிக அளவு உப்பு நீரில் கரைந்து மண் மற்றும் தாவரங்களுக்கு தீங்கு விளைவிக்கும். உப்புத்தன்மையின் காரணமாக உலோக வாகனப் பகுதிகள் துரு படுவது அதிகரிக்கும். இதைத் தடுக்க சில நாடுகள் மாற்று பொருட்களான கரிம உப்பு கலவைகள் அல்லது பனி உருகும் இயற்கை திரவங்களைப் பயன்படுத்த முயற்சிக்கின்றன.  கால்சியம் குளோரைடு சிறிது அதிக செலவாக இருந்தாலும் பனியை விரைவாக உருக்கக்கூடியது. இது சுற்றுச்சூழலுக்கு சோடியம் குளோரைடுக்கு ஒப்பிடும்போது குறைவான பாதிப்பை ஏற்படுத்துகிறது. மெக்னீசியம் குளோரைடு மிகவும் செலவானது. இது சுற்றுச்சூழலுக்கு குறைவான பாதிப்பை ஏற்படுத்தினாலும் கான்கிரீட் மேடைகளுக்கு அதிக சேதத்தை ஏற்படுத்தும் என்பதால் அதன் பயன்பாடு குறைக்கப்பட்டுள்ளது.  சில வனவிலங்குகள் உப்பை தேடி சாலைகளுக்கு அருகே வருவதால் வாகனங்களுடன் மோதும் அபாயம் ஏற்படுகிறது.

ஒவ்வொரு ஆண்டும் நோர்வே நாடு சுமார் 250,000 டன் உப்பை பயன்படுத்துகிறது. இது உணவுக்காக அல்ல, அதன் தேசிய மற்றும் மாவட்ட சாலைகளில் பனி உருக்கப் பயன்படுத்தப்படுகிறது. இங்கிலாந்து சுமார் 2 மில்லியன் டன் உப்பை பயன்படுத்துகிறது. அமெரிக்காவில் நெடுஞ்சாலை துறைகள் சுமார் 17 மில்லியன் டன் உப்பை பயன்படுத்துகின்றன. கனடா ஒவ்வொரு ஆண்டும் 5 மில்லியன் டன் சாலை உப்பைப் பயன்படுத்துகிறது.

## மேற்கோள்கள்

பகுப்பு:போக்குவரத்து
இராஜ்குமார் ரோத்

**இராஜ்குமார் ரோத்** (*Rajkumar Roat-*பிறப்பு சூன் 26,1992) என்பவர் இராசத்தான் மாநிலத்தினைச் சேர்ந்த இந்திய அரசியல்வாதியும் இந்திய நாடாளுமன்ற உறுப்பினரும் ஆவார். இவர் பன்சுவாரா மக்களவைத் தொகுதியிலிருந்து மக்களவை உறுப்பினராக பணியாற்றி வருகிறார். இவர் சோரசி தொகுதியிலிருந்து இரண்டு முறை இராசத்தான் சட்டமன்ற உறுப்பினராக இருந்துள்ளார். இவர் பாரத் ஆதிவாசி கட்சியின் நிறுவனர் ஆவார்.

## இளமை
இராஜ்குமார் ரோத் 1992 சூன் 26 அன்று இராசத்தானின் துங்கர்பூரில் பிறந்தார். இவர் ஆதிவாசி பில் பழங்குடி சமூகத்தைச் சேர்ந்தவர். மோகன்லால் சுகடியா பல்கலைக்கழகத்தில் இளங்கலை கலை பட்டம் பெற்றார். பின்னர் இவர் இராசத்தான் பல்கலைக்கழகத்தில் இளங்கலை கல்வியியல் பட்டம் பெற்றார் 

## அரசியல் வாழ்க்கை
2018ஆம் ஆண்டு நடைபெற்ற இராசத்தான் சட்டப்பேரவைத் தேர்தலில் ரோத் இளைய சட்டமன்ற உறுப்பினராகத் தேர்ந்தெடுக்கப்பட்டார். இவர் பி. டி. பி. கட்சி சார்பில் சோரசி சட்டமன்றத் தொகுதியில் போட்டியிட்டார். இவர் இராசத்தான் சட்டமன்றத்தில் பல பதவிகளை வகித்துள்ளார். மாநிலத்தின் ஆளுகை மற்றும் சட்டமன்ற செயல்முறைகளுக்கு பங்களித்துள்ளார்.

16ஆவது இராசத்தான் சட்டசபை உறுப்பினராக, 2023இல் தேர்ந்தெடுக்கப்பட்டார். 2024இல் இரண்டு குழுக்களுக்கு உறுப்பினராக நியமிக்கப்பட்டார்.

இதற்கு முன்பு, 15ஆவது இராசத்தான் சட்டசபையில், ரோட் 2018 முதல் 2023 வரை சட்டமன்ற உறுப்பினராகப் பணியாற்றினார். இந்த காலகட்டத்தில், 2021 முதல் 2022 வரை, உள்ளாட்சி அமைப்புகள் மற்றும் பஞ்சாயத்து ராஜ் நிறுவனங்கள் குறித்த குழுவில் உறுப்பினராக இருந்தார். கூடுதலாக, 2019 முதல் 2022 வரை, பழங்குடியினர் நலக் குழுவிலும் பணியாற்றினார்.

2024 பொதுத் தேர்தலில், ரோத் பன்சுவாரா மக்களவைத் தொகுதி நாடாளுமன்ற உறுப்பினராக தேர்ந்தெடுக்கப்பட்டார். இத்தேர்தலில் மகேந்திரஜீத் சிங் மால்வியாவை 2,47,054 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:ராஜஸ்தான் அரசியல்வாதிகள்
அன்னவால் கருக்கு

**அன்னவால் கருக்கு** என்பது சிற்பக்கலை மற்றும் மரவேலைப்பாடுகளில் பயன்படுத்தப்படும் ஒரு அலங்கார வடிவமாகும். இது ஒரு அன்னப்பறவையின் வால் போன்ற வளைந்த அமைப்பைக் கொண்டிருக்கும். இந்தக் கருக்குகள், கோயில்கள், கட்டிடங்கள், மற்றும் தளபாடங்களில் அழகிய வேலைப்பாடுகளாகச் செதுக்கப்படுகின்றன.

## வடிவம்
அன்னத்தின் வால் போன்ற வடிவமைப்பு கொண்டது என்பதால் அன்னவால் கருக்கு என அழைக்கப்படுகிறது. 

## பயன்பாடு
சிற்பங்கள், அணிகலன்கள், மற்றும் ஆடைகள் போன்றவற்றை அலங்கரிக்க இது பயன்படுத்தப்படுகிறது.

## மாற்றுப் பெயர்
இதை **அன்னவாசல் கருக்கு** என்றும் அழைக்கலாம்.

## மேற்கோள்கள்

பகுப்பு:இந்து சமய அணிகலன்கள்
நாத்துவாரா

**நாத்துவாரா** (*Nathdwara*), இந்தியாவின்  இராஜஸ்தான் மாநிலத்தில்  ராஜ்சமந்து மாவட்டத்தில்  ஆரவல்லி மலைத்தொடரில்  585 மீட்டர் (1,919 அடி) உயரத்தில் அமைந்த நகரம் ஆகும். பனாஸ் ஆற்றின் கரையில் அமைந்த நாத்துவாரா நகரம், உதய்பூர் நகரத்திற்கு வடகிழக்கில் 48 கிலோமீட்டர் தொலைவில் உள்ளது. இந்நகரத்தில் புகழ்பெற்ற குழந்தை கண்ணன் எனும் சிறீநாதனுக்கு அர்ப்பணிக்கப்பட்ட  சிறீநாத் கோயில்  உள்ளது பொதுவாக நாத்துவாரா என்பதற்கு பகவான் சிறீநாத்தை அடைவதற்கான வாயில் எனப்பொருள்.

## சிறீநாத் ஜி கோயில்

சிறீநாத் கோயில் இராஜஸ்தான் மற்றும் குஜராத் பகுதிகளில் வாழும் வல்லப மரபினர் மற்றும் பிறரும் வழிபடும் வைணக் கோயில் ஆகும்.
 இக்கோயிலிலின் மூலவரான சிறீநாத் ஜி என்ற கிருஷ்ணர் சன்னதி நாள் ஒன்றுக்கு எட்டு முறை திறக்கப்பட்டு, பூஜைகள் நடைபெறுகிறது.
## நாத்துவாரா ஓவியப்பாணி
 
நாத்துவாரா நகரம் மேவாரின் பிஞ்ச்வாய் பாணி ஓவியங்களுக்கு பெற்றது. இவ்வோவியப் பாணியில்,  கோவர்தன மலையை தாங்கிப் பிடிக்கும் வகையில்  சிறீநாத் ஜீயின் ஓவியங்கள் உள்ளது. காகிதங்களில் கிருஷ்ண பகவானின் லீலைகள் குறித்த ஓவியங்கள் உள்ளது.

## நம்பிக்கையின் சிலை

இவ்வூரில் உலகின் பெரிய சிவபெருமானின் 369 அடி உயரச் சிலை 29 அக்டோபர் 2022 அன்று திறக்கப்பட்டது.
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 25 வார்டுகளும், 8,422 குடியிருப்புகளும் சிறீநாத்துவாரா நகரத்தின்  மக்கள் தொகை  42,016  ஆகும். அதில் 21,695  ஆண்கள் மற்றும்  20,321 பெண்கள் உள்ளனர்.  மக்கள் தொகையில் 6 வயதிற்குட்பட்ட குழந்தைகள்  11.79 %  வீதம் உள்ளனர்.  பாலின விகிதம் 1000 ஆண்களுக்கு  937  பெண்கள் வீதம் உள்ளனர். சராசரி எழுத்தறிவு 86.97 %  ஆக  உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே  10.47 %  மற்றும் 8.20 % ஆக உள்ளனர். இந்து சமயத்தினர் 90.34%, இசுலாமியர் 5.77%, சமணர்கள்  3.64% மற்றும் பிற சமயத்தினர்  0.24% வீதம்  உள்ளனர்.
## இதனையும் காண்க
* சிறீநாதன்

## மேற்கோள்கள்

## வெளி இணைப்புகள்
*Shrinathji temple

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
இலோகாவத் சட்டமன்றத் தொகுதி

**இலோகாவத் சட்டமன்றத் தொகுதி** *(Lohawat Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜோத்பூர் மாவட்டத்தில் அமைந்துள்ளது. இலோகாவத், ஜோத்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
கர்ப்பூரி தேவி

**கர்ப்பூரி தேவி** (*Karpoori Devi*) (ஜூலை 2019) ஓர் இந்திய நாட்டுப்புறக் கலைஞர் ஆவார். மதுபானி ஓவியப் பாணிப் பாரம்பரியத்தில் ஓவியம் வரைவதற்கும், சுஜினி பாரம்பரியத்தில் துணிகளில் ஓவியத்தை உருவாக்குவதற்கும் பெயர் பெற்றவர். மதுபானி கலையை விற்பனை செய்வதன் மூலம் விமர்சன ரீதியாகவும் வணிக ரீதியாகவும் வெற்றி பெற்றவர். இவரது படைப்புகள் இந்தியாவிலும், யப்பான், ஆத்திரேலியா மற்றும் அமெரிக்காவிலும் சேகரிப்புகளில் காப்பகப்படுத்தப்பட்டுள்ளன.

## தொழில் வாழ்க்கை
தேவி, தனது தாயிடமிருந்து மதுபானி கலை நுட்பங்களைக் கற்றுக் கொண்டார். தனது குழந்தை பருவத்தில் உலர்ந்த மாட்டு சாணத்தால் செய்யப்பட்ட தரைகளிலும் மற்றும் சுவர்களிலும் ஓவியம் வரைந்து பழகினார். இவர், ஆரம்ப பள்ளிப்படிப்புக்குப் பிறகு படிக்கவில்லை.

தேவி தங்கள் படைப்புகள் மற்றும் கலை பாணிக்காக பொது அங்கீகாரத்தைப் பெற்ற மதுபானியின் ஆரம்ப தலைமுறையைச் சேர்ந்தவர் (சில நேரங்களில் மிதிலா கலைஞர்கள் என்று அழைக்கப்படுகின்றனர்). மிஸ்ராவின் வேண்டுகோளின் பேரில், இந்திரா காந்தி பீகாரில் உள்ள மதுபானி பிராந்தியத்தில் அகில இந்திய கைவினை மன்றத்தின் ஒரு கிளையை நிறுவினார். கைவினை மன்றம் தேவி போன்ற கலைஞர்களை தங்கள் படைப்புகளை தரை மற்றும் சுவர்களில் இருந்து கையால் செய்யப்பட்ட காகிதத்திற்கு நகர்த்த ஊக்குவித்தது. இதனால் அவர்கள் இந்த ஓவியங்களை விற்கவும் முடிந்தது. ஆரம்ப ஆண்டுகளில் சமூக எதிர்ப்பை எதிர்கொண்டார்.

தேவி தனது தொழில் வாழ்க்கையின் போது 1986 ஆம் ஆண்டில் ஜவுளித்துறை அமைச்சகத்தால் சுஜினி கலைக்கான தேசிய விருது, மத்திய அரசு 1980 ஆம் ஆண்டில் மதுபானி கலைக்கான பீகார் மாநில கலை விருது மற்றும் 1983 ஆம் ஆண்டில் 'சிறந்த கைவினைஞருக்கான' மாநில அரசு விருது உட்பட, பீகார் மாநில அரசு மற்றும் இந்திய மத்திய அரசிடமிருந்து பல விருதுகளைப் பெற்றுள்ளார்.

தேவி தனது மைத்துனியும் சக மதுபானி கலைஞருமான மகாசுந்தரி தேவியுடன் நெருங்கிய தொழில்முறை கூட்டுறவைப் பேணி வந்தார். தனது மகளுக்கு மதுபானி மற்றும் சுஜினி கலையின் பாரம்பரியக் கலை நுட்பங்களை கற்பித்ததோடு மட்டுமல்லாமல், பத்மசிறீ விருது பெற்ற மதுபானி கலைஞரான துலாரி தேவிக்கு வழிகாட்டியாகவும் இருந்தார்.

## தனிப்பட்ட வாழ்க்கை
கர்ப்பூரி தேவி பீகார் மாநிலத்தின் மதுபானி மாவட்டத்தில் உள்ள இரந்தி கிராமத்தில் பிறந்து வாழ்ந்தார். இவரின் மகள் மோதி கர்ணும் மதுபானி கலைஞர் ஆவார். இவரின் கணவர் கிருஷ்ணந்த் தாஸும் பீகாரின் இரந்தி நகரில் ஓவியத்தைக் கற்பித்தார். நீண்டகால நோயால் பாதிக்கப்பட்டிருந்த கர்ப்பூரி தேவி 2019 இல் இறந்தார்.

## மேற்கோள்கள்

பகுப்பு:மதுபனி மாவட்ட நபர்கள்
பகுப்பு:இந்தியப் பெண் ஓவியர்கள்
பகுப்பு:2019 இறப்புகள்
பகுப்பு:1929 பிறப்புகள்
பண்டார் மலேசியா செலாத்தான் எம்ஆர்டி நிலையம்

**பண்டார் மலேசியா செலாத்தான் எம்ஆர்டி நிலையம்** (ஆங்கிலம்: *Bandar Malaysia Selatan MRT Station*; மலாய்: *Stesen MRT Bandar Malaysia Selatan*) என்பது மலேசியா, கோலாலம்பூர், சாலாக் செலாத்தான், பண்டார் மலேசியா திட்டத்தின் கீழ் கட்டுமானத்தில் உள்ள ஒரு தொடருந்து நிலையம்; மற்றும் கோலாலம்பூர்–சிங்கப்பூர் அதிவிரைவு தொடருந்து  சேவையின் முனையமும் ஆகும். 

கோலாலம்பூர்–சிங்கப்பூர் அதிவிரைவு தொடருந்து *([[:en:Kuala Lumpur–Singapore high-speed rail|Kuala Lumpur–Singapore high-speed rail]])* சேவையில் இந்த நிலையம் கோலாலம்பூரின் நுழைவாயிலாகச் செயல்படத் திட்டமிடப்பட்டுள்ளது. இது புத்ராஜெயா எம்ஆர்டி வழித்தடத்தில் உள்ள நிலத்தடி நிலையங்களில் ஒன்றாகும். இந்த நிலையம் சுங்கை பீசி விரைவுச்சாலைக்குக்கு அருகில் பழைய வான்படை தளம் இருந்த இடத்தின் நிலத்தடியில் கட்டப்படுகிறது.

## பண்டார் மலேசியா

இந்த நிலையம் கோலாலம்பூர் சென்ட்ரலுக்கு இரண்டாம் நிலை போக்குவரத்து மையமாக இருக்கும். அங்கிருந்து கேஎல்ஐஏ போக்குவரத்து, கேடிஎம் கொமுட்டர் மற்றும் புத்ராஜெயா வழித்தடத்துடன் இணைக்கப்படும். 

முதன்மையாக பண்டார் மலேசியாவின் தெற்குப் பகுதிக்கும்; வடக்கே பண்டார் மலேசியா உத்தாரா எம்ஆர்டி நிலையம் ஆகியவற்றுக்கு இந்த நிலையம் சேவை செய்யும். மேலும் சுங்கை பீசி இராணுவ வானூர்தி நிலையம் அமைந்துள்ள இடத்தில் பண்டார் மலேசியா மேம்பாட்டுப் பணிகளின் மீதமுள்ள பகுதிகளுடன் இணைத்துக் கட்டப்படுகிறது.

## எம்ஆர்டி புத்ராஜெயா வழித்தட நிலையம்
திட்டமிடப்பட்ட எம்ஆர்டி நிலையத்திற்கு தற்காலிகமாக *பண்டார் மலேசியா செலாத்தான்* என்று பெயரிடப்பட்டது. இந்த நிலையம்  புத்ராஜெயா வழித்தடத்திற்கு சேவை செய்யும். எம்ஆர்டி புத்ராஜெயா வழித்தடம் மார்ச் 16, 2023 அன்று முழு செயல்பாடுகளைத் தொடங்கிய போதிலும், பண்டார் மலேசியாவில் திட்டமிடப்பட்ட நிலையங்கள் சேர்க்கப்படவில்லை. ஏனெனில் கோலாலம்பூர்–சிங்கப்பூர் அதிவிரைவு தொடருந்து திட்டம் தற்காலிகமாக நிறுத்தப்பட்டுள்ளது.

இந்த நிலையம், அருகிலுள்ள பண்டார் மலேசியா உத்தாரா எம்ஆர்டி நிலையத்துடன் சேர்த்து, எதிர்கால நிரப்பு நிலையங்களாகக் கருதப்படுகின்றன. சான் சோவ் லின் நிலையம் மற்றும் கூச்சாய் எம்ஆர்டி நிலையம் ஆகிய நிலையங்களுக்கு இடையே இயங்கும் தொடருந்துகள் பண்டார் மலேசியா வழியாகச் செல்லும்; ஆனால் இந்த நிலையத்தில் நிற்பது இல்லை.

## மேலும் காண்க
* சுங்கை பீசி
* சாலாக் செலாத்தான்
* சுங்கை பீசி விரைவுச்சாலை
* சுங்கை பீசி இராணுவ வானூர்தி நிலையம்
* கோலாலம்பூர்–சிங்கப்பூர் அதிவிரைவு தொடருந்து

## மேற்கோள்கள்

## வெளி இணைப்புகள்
* Klang Valley Mass Rapid Transit
* MRT Hawk-Eye View
* http://www.bandarmalaysia.my

பகுப்பு:மலேசியத் தொடருந்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
பகுப்பு:சுங்கை பூலோ-செர்டாங்-புத்ராஜெயா வழித்தடம்
பாக்புரா

**பாக்புரா** (*Baghpura*) என்பது இந்தியாவின் இராசத்தான் மாநிலத்தில் அஜ்மீர் மாவட்டத்தின் அஜ்மீர் வட்டத்திலுள்ள ஒரு கிராமமாகும்.. இந்தக் கிராமம் அரட்கா கிராம ஊராட்சியின் கீழ் வருகிறது.

## மக்கள் தொகை

2011 ஆம் ஆண்டு இந்திய மக்கள் தொகை கணக்கெடுப்பின்படி பாக்புராவின் மக்கள் தொகை 547 ஆகும். ஆண்கள் 280 மற்றும் பெண்கள் 267 ஆகும். கிராமத்தின் பாலின விகிதம் 954 ஆகும்.

## போக்குவரத்து

பாக்புரா விமானம் (கிசான்கர் விமான நிலையம்) தொடருந்து (மாதர் தொடருந்து நிலையம்) மற்றும் சாலை வழியாக இணைக்கப்பட்டுள்ளது.

## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
காரப்பங்காடு

**காரப்பங்காடு** (*Karappankadu*) என்பது இந்தியாவில் தமிழ்நாடு மாநிலத்தில் தஞ்சாவூர் மாவட்டத்தில் பட்டுக்கோட்டை வட்டத்தில் உள்ள ஒரு கிராமமாகும். இது பட்டுக்கோட்டையிலிருந்து (தாசில்தார் அலுவலகம்) 21கிமீ தொலைவிலும், மாவட்டத் தலைமையகமான தஞ்சாவூரிலிருந்து 70கிமீ தொலைவிலும் அமைந்துள்ளது. இந்தக் கிராமம் இங்கு அமைந்துள்ள அருள்மிகு அபேசுத வரதன் கோயிலினால் மிகவும் பிரபலமானது.

## மக்கள்தொகை
2011 மக்கள்தொகை கணக்கெடுப்பின்படி, காரப்பங்காட்டின் மொத்த மக்கள் தொகை 571 ஆகும். இதில் 250 ஆண்கள் மற்றும் 321 பெண்கள் என இருந்தனர். பாலின விகிதம் 1284ஆக இருந்தது. கல்வியறிவு விகிதம் 67.08 ஆக இருந்தது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
நபித்ரோமைசின்

**நபித்ரோமைசின்** (*Nafithromycin*) என்பது நுரையீரல் அழற்சி (நிமோனியா) சிகிச்சைக்கான ஒரு பரிசோதனை எதிருயிரியாகும். இது, இந்தியாவில் முதன்முதலாகக் கண்டுபிடிக்கப்பட்டுள்ள எதிருயிரியாகும். நபித்ரோமைசின், மருந்துகளுக்கு கட்டுப்படாத பாக்டீரியாக்களினால் சமூகத்தில் பரவும் பாக்டீரிய நுரையீரல் அழற்சிக்கு (Community-Acquired Bacterial Pneumonia, CABP) எதிராகச் செயற்படுவதாக அறிவிக்கப்பட்டுள்ளது. இது, புதியதாக வடிவமைக்கப்பட்ட லாக்டோன் கீட்டோலைடு ஆகும். கீட்டோலைடுகள் என்பது மேக்ரோலைடு குழுவிலிருந்துப் பெறப்பட்ட நுண்ணுயிர் எதிர்ப்பிகளைக் குறிக்கும்.

## மேற்கோள்கள்

பகுப்பு:நுண்ணுயிர் எதிர்ப்பிகள்
இந்தளூர்

**இந்தளூர்** என்பது இந்தியாவில் தமிழ்நாடு மாநிலத்தில் தஞ்சாவூர் மாவட்டத்தில் தஞ்சாவூர் வட்டத்தில் உள்ள ஒரு கிராமமாகும்.

## அடையாளங்கள்
"கல்லணைக் கால்வாய்,” ”வெண்ணாறு" என்ற இரண்டு ஆறுகள் இந்தலூரில் ஓடுகின்றன. இங்கு மிகவும் பிரபலமான கருப்பசாமி கோயில் உள்ளது. இங்கு சுமார் 10 கோயில்கள் உள்ளன.

## மக்கள்தொகை
சமீபத்திய 2011 மக்கள்தொகை கணக்கெடுப்பின்படி, இந்தளூர் மக்கள் தொகை 1862 ஆக இருந்தது. இது 474 குடும்பங்களாக பிரிக்கப்பட்டுள்ளது. ஆண்களின் எண்ணிக்கை 912 ஆகவும், பெண்களின் எண்ணிக்கை 950 ஆகவும் இருந்தது. இந்தளூரின் சராசரி கல்வியறிவு விகிதம் 75.59 சதவீதமாகும். இது மாநில சராசரியான 80.09 சதவீதத்தை விட குறைவாகும். ஆண்களின் கல்வியறிவு 82.20 சதவீதமாகவும், பெண்களின் கல்வியறிவு 69.33 சதவீதமமாகவும் இருந்தது. இந்தளூரில், மொத்த மக்கள் தொகையில், 178 பேர் 6 வயதிற்குட்பட்டவர்கள். மொத்த மக்கள் தொகையில், 935 பேர் வேலை அல்லது வணிக நடவடிக்கைகளில் ஈடுபட்டுள்ளனர். மொத்த மக்கள் தொகையில் 79 சதவீதம் பேர் விவசாயிகளாகவும் 588 பேர் விவசாயத் தொழிலாளர்களாகவும் உள்ளனர். இந்தக் கிராமம் ஒரு ஊராட்சி மன்றத் தலைவரால் நிர்வகிக்கப்படுகிறது.

## போக்குவரத்து
அருகிலுள்ள தொடருந்து நிலையம் சோழகம்பட்டி (SGM) ஆகும்.

## மேற்கோள்கள்
நிச்சலானந்தா சரசுவதி

**நிச்சலானந்தா சரசுவதி** (*Nishchalananda Saraswati*) ஓர் இந்திய இந்து ஆன்மீகத் தலைவரும், அத்வைத வேதாந்த பாரம்பரியத்தில் அறிஞரும் ஆவார். இவர் இந்தியாவின் ஒடிசாவின் புரியில் அமைந்துள்ள கோவர்தன மடத்தின் 145 வது சங்கராச்சாரியார் ஆவார். இந்தியாவின் ஆன்மீக மற்றும் கலாச்சார பாரம்பரியத்தை மேம்படுத்துவதிலும் பாதுகாப்பதிலும் இவர் முக்கிய பங்கு வகித்துள்ளார். இந்து சமயத்தில் மதிக்கப்படும் ஒரு நபராக, இவர் ஆன்மீக சொற்பொழிவில் ஈடுபடுகிறார். சமகால பிரச்சினைகளைப் பற்றி உரையாற்றுகிறார். அதே நேரத்தில் பண்டைய மரபுகளையும் நிலைநிறுத்துகிறார்.

## ஆரம்பகால வாழ்க்கை
நிச்சலானந்தா சரசுவதி 1943 ஆம் ஆண்டில் பீகாரின் மதுபனி என்ற ஊரில் மைதிலி பிராமணக் குடும்பத்தில் நீலாம்பர் ஜா என்ற பெயரில் அரச புரோகிதர் பண்டிட் லால்வம்சி ஜா மற்றும் அவரது மனைவி கீதா தேவி ஆகியோருக்கு மகனாகப் பிறந்தார். இவரின் தந்தை புகழ்பெற்ற சமசுகிருத அறிஞரும், ராஜ் தர்பங்கா ஜமீந்தாரின் அரசவை வித்வானும் ஆவார்.

பிரம்மச்சர்யம் பெறுவதற்கு முன்பு  தில்லியின் திபியா கல்லூரியில் படித்தார். நைமிசாரண்ய சுவாமி ஸ்ரீ நாரதானந்த சரசுவதியால் இவருக்கு *துருவசைதன்யா* என்ற பெயர் வழங்கப்பட்டது. வாரணாசி,பிருந்தாவனம், அரித்துவார், பிரயாக்ராஜ், நைமிசாரண்யம், புரி மற்றும் சிருங்கேரி ஆகிய இடங்களில் சாத்திரங்களைப் படித்தார்.

## தொழில் வாழ்க்கை
பசு பாதுகாப்பு இயக்கங்களில் பங்கேற்ற இவர், 1966 ஆம் ஆண்டில் பசு வதைக்கு எதிரான போராட்டங்களில் பங்கேற்றதற்காக 52 நாட்கள் சிறையில் அடைக்கப்பட்டார். 1974 ஆம் ஆண்டு ஏப்ரல் 11 ஆம் தேதி அரித்துவாரில், சுவாமி கரபத்ரியால் சந்நியாசம் வழங்கப்பட்டது. மேலும், நிச்சலானந்தா சரசுவதி என்ற துறவறப் பெயரும் வழங்கப்பட்டது.

1992 பிப்ரவரி 9 அன்று (விக்ரம் நாட்காட்டி 2048) சுவாமி நிரஞ்சனதேவ தீர்த்தரால் புரி, கோவர்தன மடத்தின் 145 வது சங்கராச்சாரியராக நியமிக்கப்பட்டார்.

11 பிப்ரவரி 2018 அன்று, சுவாமி நிச்சலானந்தா சரசுவதியின் பட்டாபிசேகத்தின் வெள்ளி விழா (25 வது ஆண்டு விழா) புரியில் கொண்டாடப்பட்டது. இந்நிகழ்ச்சியில் ஒடிசாவின் முதலமைச்சர் நவீன் பட்நாய்க், நேபாளத்தின் முன்னாள் மன்னர் ஞானேந்திரா மற்றும் பூரிய கஜபதி மகாராஜா திவியசிங்க தேவன் ஆகியோர் கலந்து கொண்டனர்.

## இதனையும் காண்க

* அத்வைதம்
* ஆதி சங்கரர்
* சுமார்த்தம்

## மேற்கோள்கள்

## வெளி இணைப்புகள்

*Purvamnaya Sri Govardhana Peetham
*About Shri Adi Sankarcharya and His Parampara

பகுப்பு:வாழும் மக்கள்
பகுப்பு:1943 பிறப்புகள்
ஜெ. அசன்

**ஜெ. அசன்** (*J. Hassain*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் இராணிப்பேட்டை மாவட்டம் இராணிப்பேட்டை பகுதியினைச் சேர்ந்தவர். மேல்விசாரம், அப்துல் அக்கீம் கல்லூரியில் இளங்கலை படிப்பினையும் சென்னை சட்டக் கல்லூரியில் இளநிலைச் சட்டப் படிப்பினையும் முடித்துள்ள அசன் 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் இராணிப்பேட்டை சட்டமன்றத் தொகுதியில் சுயேச்சையாகப் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1989

## மேற்கோள்கள்

பகுப்பு:1943 பிறப்புகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
சுரேந்திர பிரசாத் யாதவ்

**சுரேந்திர பிரசாத் யாதவ்** (*Surendra Prasad Yadav-*பிறப்பு சனவரி 2,1959) என்பவர் இராச்டிரிய ஜனதா தளத்தைச் சேர்ந்த இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் பீகாரில் உள்ள ஜஹானாபாத் மக்களவை தொகுதியின் உறுப்பினர் ஆவார். பீகார் சட்டமன்றத்தின் முன்னாள் உறுப்பினரும் ஆவார். ஜஹானாபாத் மக்களவை தொகுதியிலிருந்து இந்தியாவின் 12ஆவது மக்களவை உறுப்பினராகவும் பணியாற்றினார். 1990 முதல் 2020 வரை பீகார் சட்டப்பேரவையில் தொடர்ச்சியாக எட்டு முறை தேர்ந்தெடுக்கப்பட்டார்.

பீகார் அரசின் கூட்டுறவு அமைச்சர், கலால் துறை அமைச்சர், தொழில்துறை அமைச்சர் என பணியாற்றிய இவர் பீகார் மேனாள் முதலமைச்சர் லாலு பிரசாத் யாதவுக்கு மிகவும் நெருக்கமானவர். இவரது தேர்தல் ஆவணங்களின்படி இவர் மீது 9 குற்ற வழக்குகள் உள்ளன.

2024 இந்திய பொதுத் தேர்தலில், ஜஹானாபாத் நாடாளுமன்ற தொகுதியில் ஐக்கிய ஜனதா தள தலைவர் சந்தேசுவர் பிரசாத்தை 142591 வாக்குகள் வித்தியாசத்தில் வென்றார்.

## இளமை
சுரேந்திர பிரசாத் யாதவ் பீகாரின் கயாவில் ஒரு விவசாயக் குடும்பத்தில் பிறந்தார். யாதவ் கயாவில் தனது ஆரம்பக் கல்வியைக் கற்றார். மேலும் மகத் பல்கலைக்கழகத்தில் பயின்றுள்ளார்.

## அரசியல்
1981ஆம் ஆண்டில் லாலு பிரசாத் யாதவ் லோக் தளம் கட்சியில் உறுப்பினராக இருந்தபோது சுரேந்திர பிரசாத் யாதவ் தொடர்பு கொண்டார். 1985ஆம் ஆண்டில், சுரேந்திர பிரசாத் யாதவுக்கு லோக் தளம் கட்சியிலிருந்து பொதுத் தேர்தலில் ஜெஹானாபாத் நாடாளுமன்றத் தொகுதியில் போட்டியிட வாய்ப்பு வழங்கப்பட்டது. ஆனால் இத்தேர்தலில் தோல்வியடைந்தார். பின்னர் 1990ஆம் ஆண்டில், பெலகஞ்ச் சட்டமன்றத் தொகுதியிலிருந்து  பீகார் சட்டமன்ற தேர்தலுக்கு போட்டியிட வாய்ப்பு வழங்கப்பட்டது. இம்முறை இவர் வெற்றி பெற்றார்.

யாதவ் சட்டமன்றத் தேர்தலில் தனது வெற்றியைத் தொடர்ந்தார். மேலும் பெலகஞ்ச் சட்டமன்றத் தொகுதியிலிருந்து எட்டு முறை பீகார் சட்டமன்ற உறுப்பினராக ஆனார். 1998ஆம் ஆண்டில், ஜஹானாபாத் மக்களவை தொகுதியிலிருந்து மக்களவை உறுப்பினராக தேர்ந்தெடுக்கப்பட்டார். இந்தத் தேர்தலில் இவர் சமதா கட்சி வேட்பாளர் அருண் குமாரைத் தோற்கடித்தார். 2024ஆம் ஆண்டில், இவர் மீண்டும் ஜஹானாபாத் மக்களவைத் தொகுதியிலிருந்து மக்களவை வேட்பாளராக அறிவிக்கப்பட்டார். இவர் ஐக்கிய ஜனதா தளத்தின் சந்தேசுவர் பிரசாத்தை 1,42,426 வாக்குகள் வித்தியாசத்தில் தோற்கடித்து, இருபத்தைந்து ஆண்டுகளுக்குப் பிறகு இரண்டாவது முறையாக இந்திய நாடாளுமன்றத்தில் (மக்களவை) உறுப்பினரானார்.

## வகித்த பதவிகள்

* நிலக்கரி அமைச்சகத்தின் ஆலோசனைக் குழு உறுப்பினர்
* இந்திய தொழில்துறை அமைச்சகத்தின் நிலைக்குழு உறுப்பினர்நிலைக்குழு, இந்திய தொழில்துறை அமைச்சகம்
* நூலகக் குழு உறுப்பினர், பீகார்
* வீட்டுவசதி குழு உறுப்பினர், பீகார்
* கோரிக்கை குழு உறுப்பினர், பீகார்

## மேற்கோள்கள்

## வெளியிணைப்புகள்

* பீகார் சட்டப்பேரவை
* ராஷ்டிரிய ஜனதா தளம்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று வரைபடம்

பகுப்பு:18ஆவது மக்களவை உறுப்பினர்கள்
பகுப்பு:கயா மாவட்ட நபர்கள்
பகுப்பு:1959 பிறப்புகள்
பகுப்பு:12வது மக்களவை உறுப்பினர்கள்
பகுப்பு:ஜனதா தளம் அரசியல்வாதிகள்
தொலைதூர நிர்வாக மென்பொருள்

**தொலைதூர நிர்வாக மென்பொருள்** (Remote Desktop Software) என்பது ஒரு கணினி அல்லது கணினி அமைப்பை நேரடியாக அங்கு சென்று செயல்படுத்தாமல் தொலைவில் இருந்து பராமரிக்கும் முறையாகும். இது பெரும்பாலும் வலையமைப்புகள் மூலம் நடைபெறுகிறது. தொலைதூர நிர்வாகம் பயன்படுத்தப்படும் போது, நிர்வாகி ஒரு மைய இடத்தில் இருந்து பல கணினிகளை ஒரே நேரத்தில் கட்டுப்படுத்த முடியும். இதன் மூலம் மென்பொருள் புதுப்பித்தல், கோப்புகள் பரிமாற்றம், அமைப்பு பாதுகாப்பு, பரிசோதனை, பிழை சரிசெய்தல் போன்ற பணிகள் எளிதாக செய்யப்படுகின்றன.

இந்த முறை நிறுவனங்களிலும் சேவையக மையங்களிலும் பெரிதும் பயன்படுகிறது. ஒரு நிறுவனம் பல இடங்களில் கணினி வசதிகளை வைத்திருக்கும் போது, ஒவ்வொரு இடத்திற்கும் தனித்தனி தொழில்நுட்ப நிபுணர்களை அனுப்புவதற்குப் பதிலாக தொலைநிலை நிர்வாகம் மூலம் அனைத்து கணினிகளையும் ஒரே இடத்தில் இருந்து பராமரிக்க முடியும். இதனால் நேரமும் செலவுகளும் குறைகின்றன.

தொலைதூர நிர்வாகம் பாதுகாப்பு அடிப்படையிலும் முக்கியத்துவம் பெறுகிறது. இதனைச் செய்ய பயன்படும் மென்பொருட்கள் குறியாக்கம் மற்றும் அனுமதி கட்டுப்பாடு போன்ற பாதுகாப்பு நடைமுறைகளைப் பயன்படுத்துகின்றன. தவறான அணுகல் அல்லது தரவு திருட்டைத் தடுக்க பல அடுக்குகள் கொண்ட பாதுகாப்பு முறைகள் அமைக்கப்படுகின்றன.

இந்த முறை கல்வி, தொழில்நுட்ப சேவை, நிறுவன மேலாண்மை, மற்றும் சேவையக பராமரிப்பு போன்ற துறைகளில் பரவலாகப் பயன்படுத்தப்படுகிறது.

விண்டோஸ் கணினிகளில், ரிமோட் டெஸ்க்டாப் கனெக்ஷன் (Remote Desktop Connection) போன்ற உள்ளமைக்கப்பட்ட கருவிகள் உள்ளன. மெய்நிகர் வலையமைப்பூடான கணினி விஎன்சி (VNC) ஒரு பொதுவான பல இயங்குதளங்களில் செயல்படும் மாற்றாகும். லினக்சு, யுனிக்சு போன்ற இயங்குதளங்கள் பொதுவாக எஸ்எஸ்ஹெச் (SSH) போன்ற தொலைதூர உள்நுழைவு (Remote Login) வழியாக நிர்வாகத்தை ஆதரிக்கின்றன. ஆப்பிள் கணினிகளில் ஆப்பிள் ரிமோட் டெஸ்க்டாப் (Apple Remote Desktop) உள்ளது.

## உதாரணங்கள்
தொலைதூர நிர்வாக மென்பொருள் உதாரணங்கள்:
* டீம் வியூவர்
* ரஸ்ட்டெஸ்க்
* ரைட்விஎன்சி
* றியல்விஎன்சி
* அல்ட்றாவிஎன்சி

## மேற்கோள்கள்

பகுப்பு:மெய்நிகர் வலையமைப்பு
பகுப்பு:மென்பொருள்
கலோடசு துன்வினி

**கலோடசு துன்வினி** (*Calotes htunwini*) என்பது அகாமிடே குடும்பத்தைச் சேர்ந்த ஒரு பல்லி சிற்றினம் ஆகும். இந்தச் சிற்றினம் மியான்மரில் மட்டுமே காணப்படும் அகணிய உயிரி.

## சொற்பிறப்பியல்
க. துன்வினியின் சிற்றினப் பெயரான துன்வினி என்பது மியான்மரில் ஊர்வன ஆய்வு மேற்கொண்ட  நினைவாக இடபப்ட்டுள்ளது.

## வாழ்விடம்
*க. துன்வினியின்* விருப்பமான இயற்கை வாழ்விடங்கள் காடுகளும் புதர் நிலங்களும் ஆகும்.

## விளக்கம்
*க. துன்வினியின்* சராசரி மூக்கு எச்சவாய் நீளம் 7.5 செமீ (3.0 அங்குலம்) ஆகும்.

## இனப்பெருக்கம்
இவை முட்டையிட்டு இனப்பெருக்கம் செய்யக்கூடியன.

## மேற்கோள்கள்

## மேலும் படிக்க
*, , ,  (2006). "Systematics of the Garden Lizards, *Calotes versicolor* Group (Reptilia, Squamata, Agamidae), in Myanmar: Central Dry Zone Populations". *Proceedings of the California Academy of Sciences, Fourth Series* **57** (2): 35–68. (*Calotes htunwini* , new species, pp. 50–54, Figures 6–8).

பகுப்பு:கலோடசு
பகுப்பு:ஊர்வன
கலோடசு பரூக்கி

**பரூக்கி தோட்டப் பல்லி** எனப் பொதுவாக அழைக்கப்படுவது *கலோடசு பரூக்கி* (*Calotes farooqi*) ஆகும். இதுஅகாமிட் பல்லி குடும்பத்தினைச் சேர்ந்த ஒரு சிற்றினமாகும். இது பாக்கித்தானில் மட்டுமே காணப்படும் அகணிய உயிரி.

## மேற்கோள்கள்

பகுப்பு:கலோடசு
பகுப்பு:ஊர்வன
பகுப்பு:பாக்கித்தானில் தோன்றிய விலங்கினங்கள்
இலுட்விக் அளவுகோல்

**இலுட்விக் அளவுகோல்** (*Ludwig scale*) என்பது பெண்களின் வழுக்கையினை (*ஆண்ட்ரோஜெனிக் அலோபீசியா*) வகைப்படுத்தும் ஒரு முறையாகும். இதில் I முதல் III நிலைகள் வரை இருக்கும்.

முதல் நிலை தலையின் மேற்புறத்தில் மெல்லியதாகத் தொடங்குகிறது. இரண்டாம் கட்டத்தில் உச்சந்தலையில் தோன்றத் தொடங்குகிறது. முடி உதிர்தல் மூன்றாம் கட்டத்திற்கு முன்னேறும்போது தலையின் உச்சத்தில் உள்ள முடி அனைத்தும் இழக்கப்படலாம். இருப்பினும், அளவுகோல் பொதுவான வகைப்பாட்டிற்கு மட்டுமே பயன்படுத்தப்படுகிறது. பல பெண்களுக்கு உண்மையில் இலுட்விக் அளவுகோலின் நிலைகள் பொருந்துவதில்லை.

## மேற்கோள்கள்

பகுப்பு:மருத்துவ அறிகுறிகள்
தேசிய தொழில்நுட்ப ஆசிரியர் பயிற்சி மற்றும் ஆய்வு நிறுவனம், சென்னை

**தேசிய தொழில்நுட்ப ஆசிரியர் பயிற்சி மற்றும் ஆய்வு நிறுவனம், சென்னை** (*National Institute of Technical Teachers' Training and Research, Chennai*) (சுருக்கமாக:**NITTTR**), இந்தியக் கல்வி அமைச்சகத்தின் கீழ் செயல்படும் தொழில்நுட்ப ஆசிரியர்களுக்கான மத்திய அரசின் பயிற்சி நிறுவனம் ஆகும். இது சென்னை பெருநகரத்தின் தரமணியில்  1964ஆம் ஆண்டு முதல் செயல்படுகிறது.

## விரிவாக்க மையங்கள்
சென்னை தேசிய தொழில்நுட்ப ஆசிரியர் பயிற்சி மற்றும் ஆய்வு நிறுவனம் கீழ்கண்ட 4 நகரங்களில் விரிவாக்க மையங்களைக் கொண்டுள்ளது. 
*பெங்களூர், கர்நாடகம்  
*களமசேரி, கொச்சி, கேரளம்
*விஜயவாடா, ஆந்திரப் பிரதேசம் 
*ஐதராபாத், தெலுங்காணா 
ஒவ்வொரு மையமும் நன்கு நவீன வசதிகளுடன், அகில இந்தியா அளவிலான தொழில்நுட்ப நிறுவனங்களின் ஆசிரிய உறுப்பினர்களுக்கு பணியிடைப் பயிற்சி திட்டங்களை வழங்கி வருகிறது.
## துறைகள் & மையங்கள்
சென்னை தரமணியில் செயல்படும் இத்தொழில்நுட்ப பயிற்சி நிறுவனம் 9 துறைகளையும், 3 மையங்களையும் கொண்டுள்ளது.
* கட்டுமானம் மற்றும் சுற்றுச்சூழல் பொறியியல் துறை
* கணித அறிவியல் பொறியியல் துறை
* தொழில்நுட்பப் பாடத்திட்ட மேம்பாட்டுத் துறை
* உலோகம் மற்றும் தொழில்நுட்பத் துறை
* மின் மற்றும் மின்னணு பொறியியல் துறை 
* மின்னணுவியல் மற்றும் தொடர்பு பொறியியல் துறை
* கல்வியியல் துறை
* இயந்திர பொறியியல் துறை
* கிராமப்புற மற்றும் தொழில்முனைவோர் மேம்பாட்டுத் துறை
* கல்வி ஆய்வுகள் மற்றும் ஆராய்ச்சி மையம்
* சர்வதேச விவகார மையம் 
* வள மையம்
### தேசிய அளவிலான பயிற்சித் திட்டங்கள்
இந்நிறுவனம் தொழில்நுட்ப ஆசியர்களுக்கு கற்பித்தல், தொழில்நுட்பத்தால் இயக்கப்படும் கற்றல், திறன் சார்ந்த, தொழில்துறை ஆதரவு மற்றும் பிற பொறியியல் துறைகள் தொடர்பான துறைகளில் கிட்டத்தட்ட 250 ஆசிரிய மேம்பாட்டு பயிற்சி திட்டங்களை ஒவ்வொரு ஆண்டும் நடத்துகிறது. 2022 இந்நிறுவனம் தொழில்முறை மேம்பாட்டு பயிற்சி திட்டங்களை வழங்கி வருகிறது. இதில் பணிபுரியும் வல்லுநர்கள் மற்றும் ஆர்வமுள்ள ஆசிரியர்கள் பயிற்சி திட்டங்களில் கலந்து கொள்ள அனுமதிக்கப்படுகிறார்கள். இந்நிறுவனம் சராசரியாக ஆண்டுக்கு  7,500 தொழில்நுட்ப ஆசிரியர்களுக்கு பயிற்சி அளிக்கிறது. மேலும் இந்நிறுவனம் பொறியியல் கல்லூரி ஆசிரியர்கள் மற்றும் அரசின் தொழில்துறை அதிகாரிகளுக்கு தனிப்பயனாக்கப்பட்ட பயிற்சி திட்டங்களையும் வழங்கி வருகிறது.
### முதுநிலை பட்டப் படிப்பு மற்றும் ஆய்வுப் பட்டங்கள்
2024ஆம் ஆண்டில் இந்நிறுவனம் நிகர்நிலைப் பல்கலைக்கழகத் தகுதியைப் பெற்றுள்ளது.
இது பல்வேறு பொறியியல் துறைகளில் ஏழு முதுகலை பட்டப்படிப்புகளையும், வணிக பகுப்பாய்வுல் முதுநிலை வணிக மேலாண்மை பட்டத்தையும்  வழங்குகிறது. மேலும் இது பொறியியல், பொறியியல் கல்வி மற்றும் மேலாண்மை ஆகிய துறைகளில் மூன்று முனைவர் பட்டப் படிப்புகளை வழங்குகிறது.
## மேற்கோள்கள்

## வெளி இணைப்புகள்
* 

பகுப்பு:தமிழ்நாட்டில் கல்வி
பகுப்பு: தமிழ்நாட்டுப் பல்கலைக்கழகங்கள்
பகுப்பு:இந்தியக் கல்வி அமைச்சகம்
பகுப்பு:சென்னை
கே. டி.

**கே. டி.**(கேடி என்கிற கருப்புதுரை அல்லது கருப்புதுரை) என்பது 2019 ஆம் ஆண்டில் வெளிவந்த இந்தியத் தமிழ்த் திரைப்படமாகும். இந்தத் தமிழ் நகைச்சுவை நாடகத் திரைப்படத்தை மதுமிதா எழுதி இயக்கியிருந்தார். சரிகம என்ற இந்திய நிறுவனத்தின் தயாரிப்பு நிறுவனமான உட்லீ பிலிம்ஸ் தயாரித்தது. இப்படத்தில் மு. இராமசாமி, நாகா விஷால் ஆகியோர் நடித்திருந்தனர். இத்திரைப்படத்திற்கு கார்த்திகேய மூர்த்தி இசையமைத்திருந்தார்.

நாகவிஷால்  2021-இல் சிறந்த குழந்தை நடிகருக்கான தேசிய விருதையும், 2019-இல் நடைபெற்ற ஜாக்ரன் திரைப்பட விழாவில் சிறந்த நடிகருக்கான விருதையும் வென்றார்.  2019-இல் இங்கிலாந்து ஆசியத் திரைப்பட விழாவில் மதுமிதா சிறந்த இயக்குநருக்கான விருதைப் பெற்றார்.  கே. டி.  2019 நவம்பர் 22 அன்று உலகளவில் வெளியிடப்பட்டது.

மதுமிதா இப்படத்தை காளிதர் லாபட்டா (2025) என்ற பெயரில் மறு ஆக்கம் செய்தார். இதில் அபிஷேக் பச்சன் மு. இராமசாமியின் கதாபாத்திரத்தில் நடித்தார்.

## மேற்கோள்கள்
 

## வெளி இணைப்புகள்
*

பகுப்பு:2019 தமிழ்த் திரைப்படங்கள் 
பகுப்பு:இந்தியத் தமிழ்த் திரைப்படங்கள்
அஜய் இரசுதோகி

**அஜய் இரசுதோகி** (*Ajay Rastogi*-பிறப்பு சூன் 18,1958) என்பவர் இந்திய உச்ச நீதிமன்றத்தின் முன்னாள் நீதிபதி ஆவார். இவர் திரிபுரா உயர்நீதிமன்றத்தின் முன்னாள் தலைமை நீதிபதியாகவும், இராசத்தான் உயர்நீதிமன்றத்தின் நீதிபதியாகவும் பணியாற்றி உள்ளார்.

## தொழில் வாழ்க்கை
நீதிபதி அஜய் இரசுதோகி 1958-இல் பிறந்தார். இவர் இளம் வணிகவியல், இளநிலைச் சட்டப் பட்டங்களைப் பெற்றுள்ளார். 1982ஆம் ஆண்டில் வழக்கறிஞராகப் பதிவுசெய்யதுகொண்ட இவர், அரசியலமைப்பு, குடிமைப் பணி, தொழிலாளர் விடயங்களில் இராசத்தான் உயர்நீதிமன்றத்தில் பயிற்சி பெற்றார். இவரது சிறப்புத் துறை சேவை மற்றும் தொழிலாளர் சட்டம் ஆகும். இவர் 2 செப்டம்பர் 2004 அன்று இராசத்தான் உயர்நீதிமன்றத்தின் கூடுதல் நீதிபதியாகவும், மே 29, 2006 அன்று நிரந்தர நீதிபதியாகவும் நியமிக்கப்பட்டார். இவர் 2018 மார்ச் 1 அன்று திரிபுரா உயர்நீதிமன்றத்தின் தலைமை நீதிபதியாக நியமிக்கப்பட்டார். இதன் பின்னர் இரசுதோகி 2 நவம்பர் 2018 அன்று இந்திய உச்ச நீதிமன்றத்தின் நீதிபதியாக நியமிக்கப்பட்டார். இவர் சூன் 17, 2023 அன்று பணி ஓய்வு பெற்றார்.

உச்சநீதிமன்றத்தில் தனது பதவிக்காலத்தில், இரசுதோகி 158 தீர்ப்புகளை வழங்கியுள்ளார். ஜல்லிக்கட்டு நடைமுறைக்கு சவால்கள், விபச்சாரத்தை குற்றமற்றதாக்குவது, கருணைக்கொலைக்கான உரிமை குறித்த வாதங்களைக் கேட்ட இருக்கையில் இரசுதோகி நீதிபதியாக இருந்தார்.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய நீதிபதிகள்
பகுப்பு:இந்திய உச்ச நீதிமன்ற நீதிபதிகள்
மேக்ரோலைடு

**மேக்ரோலைடுகள்** (*Macrolides*) பெரும்பாலும் இயற்கை விளைபொருட்களின் வகுப்பைச் சேர்ந்ததாகும். இதில் ஒரு லாக்டோன் பெருவளையம் உள்ளது. மேக்ரோலைடுகளில் கிளாடினோசு, டெசோசமைன் போன்ற ஒன்று அல்லது அதற்கு மேற்பட்ட ஐதராக்சைல் குழு நீக்கப்பட்ட சர்க்கரைகள் இணைக்கப்பட்டிருக்கலாம். மேக்ரோலைடுகள் பலகீட்டைடு வகுப்பைச் சேர்ந்தவை. சில மேக்ரோலைடுகள் நுண்ணுயிர் எதிர்ப்பி அல்லது பூஞ்சை எதிர்ப்பு செயல்பாட்டைக் கொண்டுள்ளன.  மேக்ரோலைடுகள் மருந்துகளாகப் பயன்படுத்தப்படுகின்றன. உதாரணமாக, ராபமைசின் ஒரு மேக்ரோலைடாகும். இது முதலில் ஒரு பூஞ்சை எதிர்ப்பு மருந்தாக உருவாக்கப்பட்டு, பின்னர் நோயெதிர்ப்பு ஒடுக்கியாக (immunosuppressant) பயன்படுத்தப்பட்டு வருகிறது. மேலும் இதை ஆயுட்காலத்தினை நீட்டிக்கும் சிகிச்சைக்குப் பயன்படுத்துவது குறித்து ஆராயப்பட்டு வருகிறது.

## மேற்கோள்கள்

பகுப்பு:எதிருயிரிகள்
அரேந்திர சிங் மாலிக்

**அரேந்திர சிங் மாலிக்** (*Harendra Singh Malik*) என்பவர் இந்திய அரசியல்வாதியும் உத்தரப் பிரதேசத்தின் முசாபர்நகர் மக்களவைத் தொகுதியின் தற்போதைய இந்திய நாடாளுமன்ற உறுப்பினரும் ஆவார். முன்னதாக இவர் இந்திய நாடாளுமன்றத்தின் மேலவையான மாநிலங்களவை உறுப்பினராக அரியானா மாநிலத்தைப் பிரதிநிதித்துவப்படுத்தினார்.

## அரசியல்
1978ஆம் ஆண்டில் முசாபர்நகரில் உள்ள டிஏவி கல்லூரியில் தனது முதல் மாணவர் சங்கத் தேர்தலில் போட்டியிட்டபோது அரேந்திர மாலிக் தனது அரசியல் வாழ்க்கையைத் தொடங்கினார். பின்னர் இவர் தொகுதி மேம்பாட்டுக் குழு (பி. டி. சி.) உறுப்பினராகத் தேர்ந்தெடுக்கப்பட்டு பாக்ராவிலிருந்து தொகுதி பிரமுக் பதவிக்கு தனது வேட்பு மனுவை தாக்கல் செய்தார். இருப்பினும், வயது வரம்பை பூர்த்தி செய்யாததால் இவரது வேட்பு மனு நிராகரிக்கப்பட்டது. இதைத் தொடர்ந்து, இவரது மூத்த சகோதரர் பாக்ராவிலிருந்து பகுதி பிரமுகாக தேர்ந்தெடுக்கப்பட்டார். இந்த நிகழ்வைத் தொடர்ந்து, அரேந்திர மாலிக் அரசியலில் அதிக ஈடுபாடு கொண்டு 1985ஆம் ஆண்டில் சட்டமன்ற உறுப்பினராக அரியான சட்டசபைக்குத் தேர்ந்தெடுக்கப்பட்டார்.

பின்னர் 1985ஆம் ஆண்டில் சட்டப்பேரவை உறுப்பினராக தேர்ந்தெடுக்கப்பட்ட பின்னர் மாலிக் வெளிச்சத்திற்கு வந்தார். லோக்தளம் சார்பில் கட்டௌலி சட்டமன்றத் தொகுதியை பிரதிநிதித்துவப்படுத்தினார். 1989ஆம் ஆண்டில், ஜனதா தளத்தில் சேர்ந்த பிறகு பாக்ரா சட்டமன்றத் தொகுதியில் போட்டியிட்டு அடுத்த ஏழு ஆண்டுகளுக்கு சட்டமன்ற உறுப்பினராகப் பணியாற்றினார்.

இவரின் மகன் பங்கஜ் குமார் மாலிக் அரசியலில் ஈடுபட்டுவருகிறார். 2007 முதல் 2017 வரை தொடர்ச்சியாக இரண்டு முறை சட்டமன்ற உறுப்பினராகத் தேர்ந்தெடுக்கப்பட்ட இவர், உத்தரப் பிரதேசத்தின் 15 மற்றும் 16ஆவது சட்டமன்றங்களில் முறையே பாக்ரா மற்றும் ஷாம்லி சட்டமன்றத் தொகுதிகளை பிரதிநிதித்துவப்படுத்தினார். 2022ஆம் ஆண்டில், பங்கஜ் குமார் மாலிக் 18ஆவது உத்தரப் பிரதேச சட்டசபையில் சர்தவால் தொகுதியை பிரதிநிதித்துவப்படுத்தி மூன்றாவது முறையாக மீண்டும் தேர்ந்தெடுக்கப்பட்டார்.

2024 மக்களவைத் தேர்தலில், சமாஜ்வாடி கட்சி சேர்ந்த அரேந்திர சிங் மாலிக் முசாபர்நகர் மக்களவைத் தொகுதியில் 24,672 வாக்குகள் வித்தியாசத்தில் வெற்றி பெற்றார். இவர் மொத்தம் 470721 வாக்குகளைப் பெற்றார்.

## மேற்கோள்கள்

பகுப்பு:இந்திய தேசிய லோக் தளம் அரசியல்வாதிகள்
பகுப்பு:18ஆவது மக்களவை உறுப்பினர்கள்
கொடிபயில்

**கொடிபயில்** (*Kodibail*) என்பது கேரளத்தின் காசர்கோடு மாவட்டத்திலுள்ள உப்பளா நகரின் புறநகர் பகுதியில் அமைந்துள்ள ஒரு கிராமமாகும். இது உப்பளாவின் தென்மேற்கு பகுதியில் உள்ளது.

## போக்குவரத்து
இந்த ஊரின் உள்ளூர் சாலைகளானது தேசிய நெடுஞ்சாலை எண் 66 உடன் இணைகிறது. இந்த தேசிய நெடுஞ்சாலையானது வடக்கே மங்களூரையும் தெற்கே கோழிக்கோட்டையும் இணைக்கிறது. மஞ்சேசுவர் தொடருந்து நிலையமானது இக்கிராமத்திற்கு அருகில் உள்ள தொடருந்து நிலையமாகும். இந்த தொடருந்து நிலையமானது மங்களூர் - பாலக்காடு வழித்தடத்தில் அமைந்துள்ளது.
 
## மொழிகள்
இந்தப் பகுதி அடிப்படையில் பன்மொழிப் பகுதியாகும். இங்குள்ள மக்கள் மலையாளம், உருது, துளு ஆகிய மொழிகளைப் பேசுகிறார்கள்.

## நிர்வாகம்
இந்த கிராமமானது காசர்கோடு மக்களவைத் தொகுதியிலும், மஞ்சேசுவரம் சட்டமன்றத் தொகுதியிலும் உள்ளதாகும்.

## மேற்கோள்கள்


பகுப்பு:காசர்கோடு மாவட்டத்தில் உள்ள ஊர்களும் நகரங்களும்
ஆல்பெர்கர் செயல்முறை

**ஆல்பெர்கர் செயல்முறை** (*Alberger process*) என்பது  பாறை உப்பிலிருந்து உப்பை உற்பத்தி செய்வதற்கான ஒரு தொழில்துறை உற்பத்தி முறையாகும்.

## செயல்முறை
தொடர்ச்சியான சூடாக்கிகளைப் பயன்படுத்தி உயர் அழுத்தத்தில் உப்புநீரை சூடாக்கும் படிநிலையில் தொடங்குகிறது. கருங்கற்கள் நிரப்பப்பட்ட தொட்டியைப் பயன்படுத்தி அசுத்தங்கள் அகற்றப்படுகின்றன. கருங்கற்கள் சரளைக் கல் என்று அழைக்கப்படுகின்றன. அழுத்தம் வெளியிடப்படும்போது, ​​நீராவியால் சூடேற்றப்பட்ட ஆவியாகும் பாத்திரத்தில் உப்பு படிகங்கள் உருவாகின்றன. இதன் விளைவாக முப்பரிமாண பிரமிடு வடிவ செதில் உப்பு உருவாகிறது, இது குறைந்த மொத்த அடர்த்தி, அதிக கரைதிறன் மற்றும் நல்ல ஒட்டுதலைக் கொண்டுள்ளது. 1946 ஆம் ஆண்டு வெளியான ஓர் அறிவியல் கட்டுரையின்படி, இந்த செயல்முறை அதிக தூய்மையான உப்பை விளைவிக்கிறது.  ஆனால் குறிப்பிட்ட அளவு உப்பை உற்பத்தி செய்வதற்கு இது மிகக் குறைந்த சிக்கனமான செயல் முறையாகும்."

## தயாரிப்பு
கார்கில் நிறுவனம் மிச்சிகனில் உள்ள செயிண்ட் கிளேரில் ஓர் ஆலையை நடத்தி வருகிறது. இதுதான் அமெரிக்காவில் ஆல்பெர்கர் செயல்முறையைப் பயன்படுத்தி இத்தகைய உப்பை உற்பத்தி செய்யும் ஒரே இடமாகும். வைரப்படிக கோசர் உப்பு என்பது ஆல்பெர்கர் செயல்முறையைப் பயன்படுத்தி தயாரிக்கப்படும் உப்பின் ஒரு வகையாகும்..  இதன் வடிவம், அடர்த்தி மற்றும் சுவை பண்புகள் காரணமாக, பெரும்பாலும் இது சிற்றுண்டி உணவு உற்பத்தியாளர்களால் விரும்பப்படும் தேர்வாகும்.

## வரலாறு
ஆல்பெர்கர் செயல்முறைக்கு சார்லசு எல். வெயில் 1915ஆம் ஆண்டு சூன் மாதம் 8 ஆம் தேதியன்று காப்புரிமை பெற்றார்.

## மேற்கோள்கள்

பகுப்பு:தொழிற்துறை செயல்முறைகள்
இலங்கையின் முடிவுறாத போர்

***இலங்கையின் முடிவுறாத போர்*** (*Sri Lanka's Unfinished War*) என்பது இலங்கை அரசாங்கத்தால் இலங்கைத் தமிழர்களுக்கு எதிராக நடத்தப்பட்டதாகக் கூறப்படும் இனவழிப்பு மற்றும் மனிதகுலத்திற்கு எதிரான குற்றங்களை ஆராயும் 2013 ஆண்டைய ஆவணப்படமாகும். இது இலங்கைக்கான முன்னாள் பிபிசி நிருபர் பிரான்சிஸ் ஹாரிசனால் வழங்கப்பட்டது. இது முதன்முதலில் 2013 நவம்பர் 9 அன்று பிபிசி உலக செய்திகளில் திரையிடப்பட்டது.  *இலங்கையின் முடிவுறாத போர்* ஆவணப்படத்தில் நேர்காணல் செய்யப்பட்டவர்களிடமிருந்து வெளியான கடுமையான சாட்சியங்களைக் கொண்டுள்ளது. இதில் இலங்கையில் உள்ள தமிழ் சிறுபான்மை தேசிய இனத்தின் மீது அரசால் போருக்குப் பிந்தைய காலத்தில் நிகழ்த்தபட்ட  பாலியல் வன்கொடுமைகள், தடுப்புக்காவலில் சித்திரவதை செய்யப்பட்டதற்கான ஆதாரங்களை வெளிச்சத்திற்குக் கொண்டுவந்துள்ளது.  காணொளிகளில் இருந்து கொடுக்கபட்ட ஆதாரங்களை இலங்கை அரசு மறுத்தது.

## உள்ளடக்கம்
முப்பது நிமிட நேரம் கொண்ட இந்த ஆவணப்படம்,  இலங்கைப் படைகளால் பாலியல் வன்கொடுமை மற்றும் சித்திரவதைக்கு ஆளானதாகக் கூறப்படும் ஆண்கள் மற்றும் பெண்களின் சாட்சியங்களுடன் 2013 ஆகத்தில் வெளியிட்டது. பாதிக்கப்பட்டவர்கள் தாங்கள் கடத்தப்பட்டு, பாலியல் வன்கொடுமை செய்யப்பட்டு, சிகரெட்டுகளால் சூடுவைக்கப்பட்டு, மூச்சுத் திணறடிக்கப்பட்டு, குழாய்களால் தாக்கபட்டு, கம்பிகளால் சூடுவைக்கப்பட்டு, தங்களுக்குப் புரியாத மொழியில் எழுதப்பட்ட வாக்குமூலங்களில் கையெழுத்திட கட்டாயப்படுத்தப்பட்டனர் என்று கூறுகின்றனர்.  பாதிக்கப்பட்டவர்களின் கூற்றுகள் நம்பகமானவை மற்றும் சட்டபூர்வமானவை என்பதை சுயாதீன நிபுணர்களும் மருத்துவ அறிக்கைகளும் சரிபார்த்து உறுதிப்படுத்தின.  

### பாதிக்கப்பட்டவர்களின் பதிவுகள்
பாதிக்கப்பட்டவர்களின் துயரமான கூற்றுகள் ஆவணப்படம் முழுவதும் காணப்படுகின்றன. பாதிக்கபட்டவர்களில் ஒருவரான நந்தினி, அந்த ஆண்டின் துவக்கத்தில் தனது வீட்டிலிருந்து அழைத்துச் செல்லப்பட்டு, ஒரு மூடுந்தில் கண்களைக் கட்டியபடி கொண்டு செல்லப்பட்டு, இராணுவ மற்றும் சாதாரண உடையில் இருந்த ஆண்களால் தொடர்ந்து பாலியல் வல்லுறவு செய்யப்பட்டதாகக் கூறினார். கடந்த ஐந்து ஆண்டுகளில் இலங்கையில் நடந்த 200க்கும் மேற்பட்ட சித்திரவதை வழக்குகளை விசாரித்தவரும், இங்கிலாந்து நீதிமன்றங்களுக்கான நிபுணத்துவ சாட்சியுமான மருத்துவர் அலிசன் காலவே, அண்மைய பாலியல் வன்கொடுமை மற்றும் சித்திரவதை பற்றிய தனது தகவல்களை உடல் மற்றும் உளவியல் சான்றுகள் உறுதிப்படுத்துகின்றன என்று முடிவு செய்தார்.  

அரசாங்கத்தின் 'மறுவாழ்வு' திட்டத்தின் கீழ் நான்கு ஆண்டுகள் அடைத்து வைக்கப்பட்டிருந்த ரவி என்பவர், இராணுவக் காவலில் தான் இருந்தபோது தாக்கப்பட்டு, மூச்சுத் திணறடிக்கப்பட்டு, கடுமையாக கொடுமைக்கு ஆளாக்கப்பட்டதாகக் கூறினார்.

அரசாங்கத்தால் எப்போது, ​​எங்கு கைது செய்யப்பட்டார் என்பதை நிரூபிக்க ஆவணங்களைக் கொண்ட சிவா, நாட்டை விட்டு வெளியேறுவதற்கு முன்பே கடுமையான சித்திரவதைக்கும், துஷ்பிரயோகத்திற்கு ஆளானார். 

## அவதானிப்புகள்
பிபிசி, ஐக்கிய நாடுகள் அவை மற்றும் பிற மனித உரிமைகள் அமைப்புகளின் கண்டுபிடிப்புகளை பகுப்பாய்வு செய்த, முன்னணி பிரிட்டிஷ் வழக்கறிஞர் கிர்ஸ்டி பிரிமெலோ கூறியது:

அறிக்கையை எழுதிய சாத்தம் அவுஸின் அசோசியேட் ஃபெலோ சாரு லதா ஹாக், நிகழ்ச்சி நிரலுக்கு இவ்வாறு கூறியது: 

## மேற்கோள்கள்

பகுப்பு:இலங்கையில் போர் குற்றங்கள்
பகுப்பு:2013 திரைப்படங்கள்
பகுப்பு:ஈழப் போர் குறித்த ஆவணப்படங்கள்
வெண்பனி வெளுத்தல்

**வெண்பனி வெளுத்தல்** (*Snow bleaching*) என்பதுது பாரம்பரிய சப்பானிய நெசவுத் தொழிலில் பனியிலிருந்து ஆவியாகும் ஓசோனைப் பயன்படுத்தி துணியை வெளுக்கப் பயன்படுத்தப்படும் ஒரு நுட்பமாகும். இந்த நுட்பம் சப்பானிய தளர்வான ஆடை வகையான எச்சிகோ ஆடையை வெளுக்கப் பயன்படுகிறது. சூரிய ஒளி காரணமாக பனி ஆவியாகும்போது ஓசோன் வெளியிடப்படுகிறது என்ற உண்மையை அடிப்படையாகக் கொண்டது இந்த வெளுத்தல் முறையின் பின்னணியாகும். பாரம்பரிய சப்பானிய நெசவுத் தொழிலில் பனியிலிருந்து ஆவியாகும் ஓசோனைப் பயன்படுத்தி துணியை வெளுக்க இம்முறை பயன்படுத்தப்படுகிறது. 

## மேற்கோள்கள்

பகுப்பு:வேதியியல் செயல்முறைகள்
கரோக்கி

**கரோக்கி** (Karaoke) என்பது ஓர் ஊடாடும் இசை பொழுதுபோக்கு முறை ஆகும். இதில் பங்கேற்பவர்கள் ஒலிவாங்கி ஒன்றைப் பயன்படுத்தி, முன்பதிவு செய்யப்பட்ட இசைத்துணைக்கு ஏற்பப் பாடுவர். இது பொதுவாகப் பிரபலமான பாடல்களின் இசைக்கருவிகள் மட்டும் ஒலிக்க, குரல் பகுதி நீக்கப்பட்ட அமைப்பாகும். பாடகர் பாடுவதற்கு வழிகாட்டும் வகையில் திரையில் பாடல் வரிகள் காட்டப்படும். இந்த வரிகள் நகரும் குறியீடாகவோ அல்லது நிறம் மாறுவதன் மூலமாகவோ பாட்டின் ஓட்டத்தைக் குறிக்கும். கரோக்கி என்ற பெயர் சப்பானிய மொழியில் இருந்து வந்தது. சப்பானிய மொழியில் 'காரா' என்றால் 'வெற்று' என்றும் 'ஓக்கெஸ்துரா' என்றால் இசைக்குழு என்றும் பொருள். இதனால், கரோக்கி என்பது 'வெற்று இசைக்குழு' என்பதைக் குறிக்கிறது.

கரோக்கி முறையை ஜப்பானில் 1970களில் டைசுகே இனொயே என்பவர் உருவாக்கினார். இது முதலில் உணவகங்கள் மற்றும் மதுபான நிலையங்களில் மக்களுக்கு பொழுதுபோக்காக பயன்படுத்தப்பட்டது. பின்னர் உலகம் முழுவதும் பரவியது. பல நாடுகளில் கரோக்கி பாடும் நிலையங்கள் தனியாக அமைக்கப்பட்டுள்ளன. சில இடங்களில் மக்கள் குழுவாக அறைகள் வாடகைக்கு எடுத்து பாடலாம்.

இன்று கரோக்கி தொழில்நுட்பம் வீட்டு உபகரணங்களிலும் இணைய தளங்களிலும் கிடைக்கிறது. கணினி, மொபைல் மற்றும் தொலைக்காட்சிகளில் கரோக்கி பாடல்கள் பயன்படுத்தப்படுகின்றன. பல இசை நிறுவனங்கள் கரோக்கி வடிவில் பாடல்களை வெளியிடுகின்றன. இதன் மூலம் இசை ரசனை கொண்டவர்கள் தமக்குப் பிடித்த பாடல்களைப் பாடி தங்களின் குரல் திறனை பரிசோதிக்க முடிகிறது.

கரோக்கி சமூக உறவை வலுப்படுத்தும் ஒரு பொழுதுபோக்கு வடிவமாகவும் கருதப்படுகிறது. மக்கள் ஒருவருடன் ஒருவர் இணைந்து பாடுவதன் மூலம் நட்பு மற்றும் மகிழ்ச்சி அதிகரிக்கிறது. இதனால் கரோக்கி உலகளவில் பரவலாகப் பயன்படும் இசை கலாச்சாரத்தின் ஒரு பகுதியாகியுள்ளது.

## மேற்கோள்கள்

பகுப்பு:பாடுதல்
ஆவொர்த்து தொகுப்பு வினை

**ஆவொர்த்து தொகுப்பு வினை** (*Haworth synthesis*) என்பது 1932 ஆம் ஆண்டு பிரித்தானிய வேதியியலாளர் இராபர்ட் டவுன்சு ஆவொர்த்து என்பவரால் உருவாக்கப்பட்ட ஒரு வேதி வினையாகும். இவ்வினையில் ஆல்க்கைல்-பதிலீடு செய்யப்பட்ட பல்வளைய அரோமாட்டிக் ஐதரோகார்பன் தயாரிக்கப்படுகிறது. 

ஆந்திரசீன், பினாந்தரீன் போன்ற பிற அரோமாட்டிக் சேர்மங்களை உற்பத்தி செய்வதற்கும் ஆவொர்த்து தொகுப்பு வினை பயன்படுத்தப்படுகிறது. ஆந்திரசீன் மற்றும் பினாந்தரீன் இரண்டும் மூன்று பென்சீன் வளையங்களைக் கொண்ட அரோமாட்டிக் சேர்மங்கள் ஆகும்.

## மேற்கோள்கள்

பகுப்பு:வேதியியல் செயல்முறைகள்
6:2-புளோரோடெலோமர்சல்போனிக் அமிலம்

**6:2-புளோரோடெலோமர்சல்போனிக் அமிலம்** (*6:2-Fluorotelomersulfonic acid*) என்பது பெர்- மற்றும் பல்புளோரினேற்ற ஆல்கைல் சேர்மங்களின் பரந்த வகுப்பிற்குள் உள்ள புளோரோடெலோமர்சல்போனிக் அமிலங்களின் குழுவிற்குச் சொந்தமான ஒரு வேதியியல் சேர்மம் ஆகும். பெர்புளோரோ ஆக்டேன் சல்போனிக் அமிலத்துடன் கொண்டுள்ள கட்டமைப்பு ஒற்றுமை காரணமாக, இது H4 பெர்புளோரோ ஆக்டேன் சல்போனிக் அமிலம் என்றும் 6:2 புளோரோடெலோமர்சல்போனேட்டு என்றும் அழைக்கப்படுகிறது.

## தயாரிப்பு
6:2-புளோடெலோமர்சல்போனிக் அமிலம் டெலோமராதல் வினை மூலம் உற்பத்தி செய்யப்படுகிறது. கூடுதலாக, இது சில பெர்புளோரோகார்பாக்சிபீட்டைன்கள் பிரிந்த பிறகு அவற்றிலிருந்தும் இது உருவாகிறது.

## பயன்கள்
6:2-புளோரோடெலோமர்சல்போனிக் அமிலமும் இதன் வழித்தோன்றல்களும் தீயணைப்பு நுரைகளில் பெர்புளோ ஆக்டேன்சல்போனிக் அமிலம் அல்லது அதன் உப்புகளுக்கு மாற்றுப் பொருளாகப் பயன்படுத்தப்படுகின்றன. முலாம் பூசும்போது மூடுபனி உருவாவதைக் குறைக்க குரோமியம் முலாம் பூசுதல் தொழிலிலும் 6:2-புளோரோடெலோமர்சல்போனிக் அமிலம் பயன்படுத்தப்படுகிறது.

## மேற்கோள்கள்

பகுப்பு:வேதியியல் செயல்முறைகள்
பகுப்பு:பெர்புளோரினேற்ற சேர்மங்கள்
சுப. சீதாராமன்

**சுப. சீதாராமன்** (*Suba. Seetharaman*) என்பவர் இந்திய அரசியல்வாதியும் பாளையங்கோட்டை நகராட்சியின் மேனாள் தலைவரும் ஆவார். இவர் திராவிட முன்னேற்றக் கழகத்தினைச் சேர்ந்தவர். திருநெல்வேலி மாவட்டம் பாளையங்கோட்டையினைச் சேர்ந்தவர் சீதாராமன். இவர் 1980ஆம் நடைபெற்ற தமிழ்நாடு சட்டமன்றத் தேர்தலில் போட்டியிட தனது அரசு ஊழியர் பதவியிலிருந்து விலகினார். இத்தேர்தலில் திராவிட முன்னேற்றக் கழக வேட்பாளராகப் பாளையங்கோட்டை சட்டமன்றத் தேர்தலில் போட்டியிட்டு தோல்வியடைந்தார். இதன் பின்னர் நடைபெற்ற நகராட்சித் தேர்தலில் பாளையங்கோட்டை நகர்மன்றத் தலைவராகத் தேர்ந்தெடுக்கப்பட்டார். 

## தேர்தல் செயல்பாடு
### 1980 சட்டமன்றத் தேர்தல்

## புத்தக வெளியீடு
* அதியமான் நெஞ்சமும் அன்புத் தலைவர் உள்ளமும். 2008. வெளியீடு: சுபா பதிப்பகம்.

## விருது
* அண்ணா விருது, திமுக. 2025. 

## மேற்கோள்கள்

பகுப்பு:திருநெல்வேலி மாவட்ட மக்கள்
பகுப்பு:திராவிட முன்னேற்றக் கழக அரசியல்வாதிகள்
நீர்ச் செயல்முறை

**நீர்ச் செயல்முறை** (*Hydroprocessing*) என்பது நீரகக்கரிமூலக்கூறு உடைத்தல் மற்றும் நீர்ப்பதனிடல்  செயல்முறைகளுடன் தொடர்புடைய ஒரு வினையூக்கச் செயல்முறையாகும். இந்த செயல்முறையில் கச்சா எண்ணெயிலிருந்து கந்தகம், ஆக்சிசன், நைட்ரசன் மற்றும் உலோக மாசுக்கள் அகற்றப்படுகின்றன. எரிபொருளில் கந்தக அளவைக் குறைக்க எரிபொருளைச் சுத்திகரிப்பதில் இச்செயல்முறை மேற்கொள்ளப்படுகிறது. எரிபொருட்களில் உள்ள அசுத்தங்களை நீக்கி, அவற்றின் தரத்தை உயர்த்துவது இச்செயல்முறையின் நோக்கமாகும். இவ்வேதியியல் செயல்முறையில் ஐதரசன் வாயுவைப் பயன்படுத்தி, மூல எண்ணெயிலுள்ள கார்பன் சேர்மங்களில் இருந்து அசுத்தங்கள் அகற்றப்படுகின்றன.
 
## மேற்கோள்கள்

பகுப்பு:வேதியியல் செயல்முறைகள்
பகுப்பு:ஊக்கியியல்
பகுப்பு:எண்ணெய் சுத்திகரிப்பு
பகுப்பு:வேதி வினைகள்
ஐதரோயிருபடியாக்கம்

**ஐதரோயிருபடியாக்கம்** (*Hydrodimerization*) என்பது ஒரு கரிம வேதியியல் வினையாகும்.  இவ்வேதி வினையில் ஒற்றை மூலக்கூறுகளான இரண்டு ஆல்க்கீன்கள் இணைந்து ஒரு புதிய, இரட்டை மூலக்கூறு வடிவத்தில் பெரிய சமச்சீர் ஐதரோகார்பனை உருவாக்குகின்றன. இந்த வினை பெரும்பாலும் மின்வேதியியல் ரீதியாக செயல்படுத்தப்படுகிறது. எனவே இந்த வினை மின்னிருபடியாக்க வினை  என்று அழைக்கப்படுகிறது. வினையை ஒர்-எலக்ட்ரான் குறைப்பான் சேர்மமான சமாரியம் ஈரயோடைடால் தூண்டலாம். 

மான்சாண்டோ அடிப்போ நைட்ரைல் தொகுப்பு வினையின் அடிப்படை ஐதரோயிருபடியாக்க செயல்முறை வினையாகும்:

:2CH2=CHCN  +  2e−  + 2H+   →  NCCH2CH2CH2CH2CN

:
 
ஐதரோயிருபடியாக்க வினையானது பல எலக்ட்ரான் நாட்ட ஆல்க்கீன்களுக்குப் (மைக்கேல் கூட்டு வினைகளுக்கு) பொருந்தும்.  

## மேற்கோள்கள்


பகுப்பு:மின்வேதியியல்
பகுப்பு:தொழிற்துறை செயல்முறைகள்
பகுப்பு:கரிம வேதியியல்
பகுப்பு:வேதித் தொகுப்புமுறைகள்
பகுப்பு:வேதியியல் செயல்முறைகள்
ஆல்கான் செயல்முறை

**ஆல்கான் செயல்முறை**  (*Halcon process*) என்பது புரோப்பிலீன் ஆக்சைடு தயாரிக்கப் பயன்படும் ஒரு வேதியியல் தொழில்நுட்பச் செயல்முறையாகும். இம்முறையில் புரோப்பிலீனுடன் மூவிணைய-பியூட்டைல் ஐதரோபெராக்சைடு சேர்த்து ஆக்சிசனேற்றம் செய்யப்படுகிறது. இந்த வினைக்கு உலோக வினையூக்கிகள் தேவைப்படுகின்றன. பொதுவாக மாலிப்டினம் வினையூக்கி இதற்காகப் பயன்படுகிறது:

:(CH3)3COOH  +  CH2=CHCH3  → (CH3)3COH  +  CH2OCHCH3 

உடன் விளை பொருளான மூவிணைய-பியூட்டனால் மறுசுழற்சி செய்யப்படுகிறது அல்லது பிற பயனுள்ள சேர்மங்களாக மாற்றப்படுகிறது. இந்த செயல்முறை ஒரு காலத்தில் >2 பில்லியன் கிலோ/ஆண்டு அளவில் செயல்பட்டது.

புரோப்பிலீன் ஆக்சைடின் இலகுவான ஒப்புமையான, எத்திலீன் ஆக்சைடு, ஆக்சிசனுடன் எத்திலீனின் வெள்ளி-வினையூக்கிய வினையால் தயாரிக்கப்படுகிறது. புரோப்பிலீனை புரோப்பிலீன் ஆக்சைடாக மாற்றுவதற்கான ஒப்பீட்டளவில் எளிமையான தொழில்நுட்பத்தை செயல்படுத்தும் முயற்சிகள் தோல்வியடைகின்றன. மாறாக எரிப்பு மட்டுமே மேலோங்கி நிற்கிறது. அல்லைலிக்கு கார்பன்-ஐதரசன்  பிணைப்புகளின் உணர்திறனே இச்சிக்கல்களுக்குக் காரணம் ஆகும். 
 
## வினை வழிமுறை
இந்த ஆக்சிசனேற்றம் Mo(η2-O2-மூவிணைய-பீயூட்டைல்) சேர்மங்களை உருவாக்குவதன் மூலம் தொடர்கிறது என்று கருதப்படுகிறது. பெராக்சி ஆக்சிசன் மையம் அதிக எலக்ட்ரான் நாட்ட  தன்மையுடன் இருப்பதால், ஆல்க்கீன் மீது தாக்குதல் ஏற்படுகிறது.

## வரலாறு
ஆல்கான் செயல்முறை ஆல்கான் இன்டர்நேசனல் நிறுவனத்தால் உருவாக்கப்பட்டது.

## மேற்கோள்கள்




பகுப்பு:வேதியியல் செயல்முறைகள்
பகுப்பு:ஊக்கியியல்
பகுப்பு:வேதி வினைகள்